 Tafsiri ya maneno amechaguliwa na Tume haina maana kwamba Tume ya Taifa ya Uchaguzi ndiyo inamchagua mgombea huyo, bali Tume kwa kutimiza masharti ya vifungu hivyo, kupitia kwa Msimamizi wa Uchaguzi wa ngazi husika, humtangaza mgombea huyo kwamba amepita bila kupingwa kupitia tangazo kwenye Gazeti la Serikali la kumtangaza mgombea huyo kuwa amechaguliwa kuwa mbunge au diwani. 